**ZAPISNIK**

**7. seje Sveta šole, ki je potekala 29. 9. 2022, ob 19. uri, v zbornici šole.**

**Prisotni:**

Člani Sveta šole: Katja Šribar, Marija Meh, Zvonimir Lorenci, Maja Mirt Jakše, Davorin Dimič, Tajana Dvoršek, Mojca Jug, Irena Grmšek, Tanja Medvešek Hočevar, Urška Vračun

**Na seji so bili prisotni tudi:** ravnateljica Valentina Gerjevič, pomočnica ravnateljice Urška Breznikar in zapisnikarica Renata Županc

**Opravičeno odsotni:** Manuela Bojnec

**Dnevni red:**

1. Potrditev zapisnika 5. in 6. (dopisne) seje Sveta šole
2. Poročilo s seje Sveta staršev
3. Sprejem Poročila o realizaciji LDN OŠ Jurija Dalmatina Krško za šolsko leto 2021/2022
4. Predlog LDN OŠ Jurija Dalmatina Krško za šolsko leto 2022/2023
5. Predlogi, pobude in vprašanja
6. Razno

Ga. Marija Meh je ugotovila sklepčnost sveta.

Dnevni red je bil soglasno potrjen.

**Ad. 1**

Predsednica Sveta šole je vsem članom Sveta šole posredovala zapisnik 5. seje po elektronski pošti. Pripomb na zapisnik ni bilo. Člani so zapisnik soglasno sprejeli.

**SKLEP 7/19 : Zapisnik 5. seje Sveta šole je bil soglasno sprejet in bo objavljen na šolski spletni strani.**

V avgustu 2022 se je izvedla tudi 3. korespondenčna seja, katere zapisnik so člani Sveta šole prav tako prejeli v elektronski obliki. Na zapisnik pripomb ni bilo.

**SKLEP 7/20 : Zapisnik 3. korespondenčne seje, oziroma 6. seje Sveta šole je bil soglasno sprejet in bo objavljen na šolski spletni strani.**

**Ad. 2**

Ga Katja Šribar, predsednica Sveta staršev je podala poročilo s seje Sveta staršev, ki je potekala dne, 29. 9. 2022 ob 16.30 uri:

* Ravnateljica je na Svetu staršev predstavila dva dokumenta- Poročilo o letnem delovnem načrtu za šolsko leto 2021/22 ter Letni delovni načrt za šolsko leto 2022/23. Za oba dokumenta je Svet staršev podal pozitivno mnenje.
* Svet staršev je preveril uresničljivost sklepov predhodnih sej. Sklepi so bili ali uresničeni, oziroma so povzeti v Letnem delovnem načrtu za tekoče šolsko leto.
* Na seji so obnovili tematiko iz lanskega šolskega leta na temo nasilništva. Starši so pohvalili delovanje šole na tem področju, tudi zloženko, ki je bila narejena na to tematiko ter vse aktivnosti, ki so se in se bodo še dogajale za preprečitve nasilja ter okrepitve prijateljskih vezi.
* Starši so prav tako podajali pohvale ter konstruktivne kritike na temo šolskih predmetov, šolskega kadra, itd.

**Ad. 3**

Ravnateljica je predstavila Poročilo o realizaciji LDN za šolsko leto 2021/22:

* Predstavila je osnovne statistične podatke.
* Poudarila je, da je bila v šolskem letu 2021/22 še vedno močno prisotna epidemija, zato je bilo potrebno upoštevati vse predpisane preventivne ukrepe za zajezitev virusa.
* V celoti se je realiziral obvezen program, razširjen program pa zaradi epidemije ni bil popolnoma realiziran.
* Šola je zaznamovala 50 let. V sklopu tega je bilo pripravljenih kar nekaj dogodkov in prireditev.
* Rezultati Nacionalnega preverjanje znanja so bili v 9. razredu dobri, 6. razred pa je imel malce slabše rezultate.
* Po krizi, ki jo je povzročil virus, je bila zelo aktivna tudi šolska svetovalna služba. V februarju je Ministrstvo za izobraževanje, znanost in šport za namene odpravljanja primanjkljajev in težav učencev po »Covid« krizi, odobrilo še dodaten delež zaposlitve svetovalnega delavca.
* V šolskem letu 2021/22 se je izvedlo 14 šol v naravi. Tu se je ravnateljica zahvalila vsem učiteljem, njihovi fleksibilnosti ter staršem, ki so šolo pri izvedbah le-teh podprli.
* Preko projekta RAP se je v 9. razredu izvajal tudi brezplačni tečaj plesa, kot priprava na valeto.
* Šola je bila uspešna pri tekočem vzdrževanju objekta in pri tem upoštevala načelo gospodarnega ravnanja. Občina je za objekt šole investirala tudi nov centralni nadzorni sistem ogrevanja.

Po predstavitvi Poročila o realizaciji LDN za šolsko leto 2021/22 so predstavniki Sveta šole podali še nekaj vprašanj in pohval:

* Sledilo je vprašanje glede popravila tartana na šolskem igrišču. Ravnateljica je omenila, da zanj šola še ni uspela zbrati dovolj sredstev, ter da se bo šola potrudila najti rešitev.
* G. Dimič je podal vprašanje o vzgojnih opominih v OŠ, o tem, koliko se jih šola poslužuje. Sam je bil namreč mnenja, da bi se morda morali tega posluževati več. Ravnateljica je odgovorila, da se šola poslužuje pravil v vzgojnem načrtu šole, in se ob morebitnem kršenju držijo ukrepov, ki so v skladu z zapisanim v vzgojnem načrtu šole in v pravilih šolskega reda. Se je pa strinjala, da morajo biti vsi učenci, ki kršijo šolska pravila na to ustrezno opomnjeni.
* Ga. Vračun je podala pohvalo učiteljem, ki so pripravljali otroke na nacionalno preverjanje znanja. Izpostavljena je bila ga. Urška Erjavšek, ki je pripravljala učence za NPZ pri predmetu kemije.

**SKLEP št. 7/21 Člani Sveta šole so soglasno potrdili Poročilo o letnem delovnem načrtu za šolsko leto 2021/22.**

Ravnateljica, ga. Valentina Gerjevič, je predstavila predlog Letnega delovnega načrta za letošnje šolsko leto. Poleg osnovnih statističnih podatkov o številu oddelkov, učencev, številu malic in kosil, predstavitve določenih šol v naravi in drugih dejavnosti, je predstavila tudi *Prednostne naloge šole za šolsko leto 2022/23,* ob tem pa poudarila, da bodo v bodoče prevetrili Pravila šolskega reda in Hišni red OŠ Jurija Dalmatina Krško.

Med prednostne naloge šole spada:

* Spodbujanje dobre šolske klime in pozitivnih medsebojnih odnosov,
* poskrbeti za varno, ustvarjalno in spodbudno učno okolje,
* v šoli brez nasilja, itd.

Že v mesecu septembru so na to tematiko potekali različni natečaji. Vključila se je tudi Šolska skupnost. V oktobru šola načrtuje projektni teden, kjer se bodo aktivnosti na tematiko nenasilja še bolj intenzivno izvajale. Za ta namen je bila narejena tudi nova šolska zgibanka.

Ga. ravnateljica ob tem pove, da je tudi župan Mestne občine Krško sklical sestanek, ki bo oktobra.

**Ad.4**

**SKLEP št. 7/22 Člani Sveta šole so soglasno sprejeli Letni delovni načrt za šolsko leto 2022/23.**

**Ad.5**

Ga. Tajana je pohvalila brošuro in dejavnosti, ki se izvajajo na tematiko nenasilja. Tudi ga. Jugjepohvalila vključitev določenih aktivnosti (junaki nenasilja, govorilnica,..) v šolski program RAP.

Predsednica sveta šole, ga. Marija Meh, se je vsem prisotnim zahvalila za sodelovanje ter zaključila sejo.

Seja je bila zaključena ob 20.20 uri.

Zapisnik pripravila: Predsednica Sveta šole:

Renata Županc Marija Meh